**Upute za slanje Izvješća za projekt u okviru programa Mladi na djelu**

**Zašto se šalje Izvješće?**

Po završetku projekta, Agenciji je potrebno poslati ispunjeno završno izvješće budući da je to Vaša ugovorna obveza (vidi Čl. I.5 Ugovora) te je ujedno i Vaš zahtjev za isplatom preostalog dijela financijske potpore - granta.

**Kada treba poslati Izvješće?**

Izvješće se šalje zajedno s pratećom dokumentacijom do roka koji je naveden u Vašem Ugovoru u Čl. I.5.

**Kako treba poslati Izvješće?**

Potpisano (od zakonski ovlaštene osobe u Vašoj ustanovi) i pečatirano Izvješće zajedno s pratećom dokumentacijom (putne karte, računi, potvrde, itd.) šalje se preporučenom poštom na adresu:

**Agencija za mobilnost i programe Europske unije**

**Gajeva 22, 10 000 Zagreb**

**„Za program Mladi na djelu: Izvješće“**

Izviješće se šalje također i elektroničkom poštom na yia@mobilnost.hr

**Što treba poslati?**

Svaki korisnik dužan je poslati završno izvješće za onaj projekt u okviru kojega mu je dodjeljena financijska potpora Agencije. Završna izvješća koja korisnik šalje Agenciji dostupni su na mrežnoj stranici [www.mobilnost.hr](http://www.mobilnost.hr) te su navedeni ovdje kako slijedi:

1. Završno izvješće za projekt Razmjena mladih
2. Završno izvješće za projekt Europska volonterska služba – Korisnik
3. Završno izvješće za projekt Europska volonterska služba – volonter
4. Završno izvješće za projekt Osposobljavanja i umrežavanja

**Za sve projekte**

Uz izvješće je potrebno priložiti i sljedeću prateću dokumentaciju ili preslike istih ukoliko iz opravdanih razloga originalni dokumenti nisu dostupni. U slučaju dostavljanja kopija originalnih dokumenata, originali moraju biti pečatirani službenim pečatom ustanove korisnika.

1. Dokazi o plaćanju svih stavki troškova (izuzev stavki za koje je određen puašalni iznos) u obliku faktura, računa, putnih karti, preslike vize, propusnice za ukrcaj - *boarding pass*...

Ugovornik treba sljedećih pet godina čuvati sve opravdane administrativne i financijske dokumente vezane za projekt.

Za više informacija obratite se na adresu elektroničke pošte:

yia@mobilnost.hr